Pećina Badanj
<s>Pećina Badanj nalazi u blizini Stoca, Bosna i Hercegovina.</s>

<s>Pećina se nalazi kod sela Borojevića, šest kilometara zapadno od sjedišta ove općine.</s><s>To je ustvari polupećina, odnosno udubljenje u stijeni kanjona Bregave, oko 45 metara iznad njenog korita.</s>

<s>Arheologija 
Arheološkim metodima, ovo nalazište je datirano u kasni period mlađeg paleolita - kasnog epigravettiena, tj. 13.000 do 12.000 godina p.n.e, kada je ovdje živio Homo sapiens.</s>

<s>Ovo paleolitsko nalazište, otkriveno 1976. godine, i danas pobuđuje posebnu pažnju arheologa, a prva istraživanja tu je obavio Đuro Basler.</s><s>Distribucijom artefakata i životinjskih ostataka došlo se do skiciranja opće slike aktivnosti u naselju.</s><s>U dnu abrija se nalazilo ognjište oko kojeg se: pripremala i jela hrana, preparirala koža, izrađivale i popravljale koštane i kamene alatke i perle od jelenjeg zuba.</s><s>Brojnost skupine koja je ovdje mogla zadovoljiti životne potrebe  bila je 10 -15 osoba. pa ovaj lokalitet predstavlja samo mali dio sistema ljudskih naselja u ovom regionu iz perioda kasnog paleolita”.</s><s>U blizini Badnja nalaze se još dvije potkapine (rekognoscirane i neistražene), Crvena pećina i Drenovačka pećina.</s>

<s>Uz potkapinu nađena je gravura, i to je prvi nalaz ove vrste na istočnoj obali Jadrana, i predstavlja najstariji spomenik likovne umjetnosti u Bosni i Hercegovini.</s><s>Dio crteža je uništen, pretpostavlja se, još za vrijeme paleolitskog doba.</s><s>Osim gravure, u pećini su nađene i mnoge kremene i koštane rukotvorine.</s>

<s>Urezan je u koso položenu površinu velikog uglačanog bloka kamena koji je odlomljen od masiva pećine.</s><s>Površina mu je oko 30 stepeni nagnuta od zapada prema istoku.</s><s>Crtež se nalazi u jugozapadnom uglu stijene i predstavlja, vjerovatno, figuru konja gledanog sa desnog boka napadnutog strelicama.</s><s>Sačuvana je samo zadnja polovina tijela, sa bedrima tipičnim za konja i dijelom trupa, dok je ostatak crteža uništen.</s><s>Dubina reza je 5 mm.</s>

<s>Gravura konja u Badnju, nazvana Konj napadnut strijelama nije bila anatomski savršeno reproducirana figura, što i nije bilo važno za tadašnjeg čovjeka.</s><s>Za njega je bilo važnije ono što je tim trebalo biti rečeno.</s><s>Teme su obično bile lovačkog sadržaja.</s><s>Osnova teme ove umjetnosti bilo je vizuelno ovladavanje životinjama, simbolika nadmoći nad prirodom i svijet magije.</s><s>Gravure slične ovoj nalaze se u znatnom broju na Siciliji, u Kalabriji i u Apuliji.</s>

<s>Crtež predstavlja konja pogođenog strelicama što je tipski uobičajeno za mediteransku umjetnosti paleolitskog čovjeka čije gravure sadrže prikaz životinje i znakove.</s><s>Bio je to prvootkriveni takav nalaz na istočnoj obali Jadranskog mora.</s>

<s>Pravni status 
Od 2003. je na listi Nacionalnih spomenika Bosne i Hercegovine.</s>

<s>Reference</s>

<s>Nacionalni spomenici u Stocu
Pećine u Bosni i Hercegovini
Paleolitska arheološka nalazišta u BiH</s>

